Ши шо сов хан ю шеме лаьттинчу Шема махках тІеман хьаьрма йина. Оцу муьрехь лаххара а кхузткъе итт эзар стаг вийна, кхин а кхузза алсам бу чевнаш йинарш, чолакха бинарш. Миллион сов стаг тІамах ведда махках ваьлла. Царах дукхахберш луларчу пачхьалкхашкахь, цу юкъахь Хонкарахь, Иорданехь, Ливанехь, Иранехь... дІатарбелла. Дукхахберш зовкх хьоьгуш бац. Зовкх муха хьоьгур ду четаршкахь, ханна йинчу гІишлошкахь Іаш хилча. Къелла а, мискалла а хьоьгуш бу Шемахь бисина маьрша бахархой. Я де а, я буьйса а маьрша яц царна. Къаьсттина бала хьоьгу бераша, къаноша, зударша.